**รายงานการประชุมสภาเทศบาลตำบลมะกอกเหนือ**

**สมัยสามัญ สมัยที่ 2 ครั้งที่ 1 ประจำปี พ.ศ.๒๕61**

**วันอังคารที่ 22 พฤษภาคม พ.ศ. ๒๕61 เวลา 09.00 น.**

**ณ ห้องประชุมสภาเทศบาลตำบลมะกอกเหนือ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้เข้าประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑.  ๒.  ๓.  ๔.  ๕.  ๖.  ๗.  ๘.  ๙.  10.  11. | นายเอกรัฐ วัชรเสรีกุล  นายณรงค์ ฤทธิรัตน์  นางวิภาดา วัชรเสรีกุล  นายประภาศ พุทธคลิ้ง  นายเกรียงไกร เกาะทอง  นายฐิติชัย มงคล  นายสุวัฒน์ ชุมชัยโย  นายธนโชค ดำด้วงโรม  นางอุไร ทิพย์ลักษณ์  นายสัมพันธ์ สุวรรณเดช  นายศราวุฒิ เอียดดำ | ประธานสภาเทศบาล  รองประธานสภาเทศบาล  สมาชิกสภาเทศบาล เขตที่ 1  สมาชิกสภาเทศบาล เขตที่ 1  สมาชิกสภาเทศบาล เขตที่ 1  สมาชิกสภาเทศบาล เขตที่ 2  สมาชิกสภาเทศบาล เขตที่ 2  สมาชิกสภาเทศบาล เขตที่ 2  สมาชิกสภาเทศบาล เขตที่ 2  สมาชิกสภาเทศบาล เขตที่ 2  เลขานุการสภาเทศบาล | เอกรัฐ วัชรเสรีกุล  ณรงค์ ฤทธิรัตน์  วิภาดา วัชรเสรีกุล  ประภาศ พุทธคลิ้ง  เกรียงไกร เกาะทอง  ฐิติชัย มงคล  สุวัฒน์ ชุมชัยโย  ธนโชค ดำด้วงโรม  อุไร ทิพย์ลักษณ์  สัมพันธ์ สุวรรณเดช  ศราวุฒิ เอียดดำ |  |

**ผู้ไม่มาประชุม**

|  |  |  |  |
| --- | --- | --- | --- |
| **ที่** | **ชื่อ-สกุล** | **ตำแหน่ง** | **หมายเหตุ** |
| 1. | นายเฉลียว ไข่รอด | สมาชิกสภาเทศบาล เขตที่ 2 | -ลา- |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑.  2.  3. | นายรนชัย ตั้งพูนผลวิวัฒน์  นายสมยศ สยมพร  นายสุวิทย์ สุวรรณเรืองศรี | นายกเทศมนตรี  รองนายกเทศมนตรี  รองนายกเทศมนตรี | รนชัย ตั้งพูนผลวิวัฒน์  สมยศ สยมพร  สุวิทย์ สุวรรณเรืองศรี |  |
| 4.  5.  6.  7.  8.  9.  10.  11.  12. | นายณัฐพร สุกชุม  นายธวิช ขำเพชร  นายมโน คล้ายแก้ว  นางณิชชา ถาวโรจน์  นางสาวเสาวลักษณ์ กลับสวัสดิ์  นายอาบูต้อเหล็บ พลนุ้ย  นายสาธิต สังข์แก้ว  นายไตรรงค์ ชูเงิน  นางปิยะนันท์ วิสุทธิปัญญา | เลขานุการนายกเทศมนตรี  ที่ปรึกษานายกเทศมนตรี  หัวหน้าสำนักปลัด  ผู้อำนวยการกองคลัง  ผู้อำนวยการกองศึกษา  รก.ผอ.กองช่าง  รก.ผอ.กองประปา  รก.ผอ.กองสาธารณสุขฯ  นักจัดการงานทั่วไปฯ | ณัฐพร สุกชุม  ธวิช ขำเพชร  มโน คล้ายแก้ว  ณิชชา ถาวโรจน์  เสาวลักษณ์ กลับสวัสดิ์  อาบูต้อเหล็บ พลนุ้ย  สาธิต สังข์แก้ว  ไตรรงค์ ชูเงิน  ปิยะนันท์ วิสุทธิปัญญา |  |

/ระเบียบ.....

-๒-

**เริ่มประชุม เวลา 10.0๐ น.**

นายศราวุฒิ เอียดดำ เรียนประธานสภาเทศบาล คณะผู้บริหารและสมาชิกสภาเทศบาลทุกท่านครับ (ปลัดเทศบาล) บัดนี้ได้เวลาตามที่กำหนดประชุมและสมาชิกสภาเทศบาลครบองค์ประชุมแล้ว

ขอเรียนเชิญท่านประธานสภาเทศบาลตำบลมะกอกเหนือดำเนินการประชุมสภาเทศบาลตำบลมะกอกเหนือ ตามระเบียบวาระการประชุมต่อไปครับ ขอเรียนเชิญครับ

นายเอกรัฐ วัชรเสรีกุล ท่านสมาชิกสภาเทศบาล คณะผู้บริหารและผู้เข้าร่วมประชุมที่เคารพทุกท่าน

(ประธานสภาฯ) ครับ วันนี้เป็นการประชุมสภาเทศบาลตำบลมะกอกเหนือ สมัยสามัญ สมัยที่ 2 ประจำปี 2561 วันอังคารที่ 22 พฤษภาคม 2561 เมื่อที่ประชุมพร้อมและครบองค์ประชุม ผมขอเปิดและดำเนินการประชุมตามระเบียบวาระ ดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

นายเอกรัฐ วัชรเสรีกุล สำหรับวันนี้มีเรื่องแจ้งให้ที่ประชุมทราบ คือเรื่องรายงานการติดตามและประเมินผลแผนพัฒนา 4 ปี ประจำปีงบ พ.ศ. 2561 ครั้งที่ 1 ระหว่างเดือนตุลาคม พ.ศ. 2560 – 31 มีนาคม พ.ศ. 2561 รวม 6 เดือน ซึ่งคณะผู้บริหารได้รายงานผลการดำเนินงานตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น(ฉบับที่ 2) พ.ศ.2559 ข้อ 14(5) ผู้บริหารท้องถิ่นเสนอผลการติดตามและประเมินผลต่อสภาท้องถิ่นและคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามแลประเมินผลดังกล่าวและต้องปิดประกาศโดยเปิดเผยไม่น้อยกว่าสามสิบวัน โดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี

**ระเบียบวาระที่ 2 เรื่องรับรองรายงานการประชุมสภาเทศบาลตำบลมะกอกเหนือ**

**2.1 สมัยสามัญ สมัยแรก ครั้งที่ 1 ประจำปี พ.ศ. 2561 เมื่อวันที่ 26 กุมภาพันธ์ พ.ศ. 2561**

นายเอกรัฐ วัชรเสรีกุล สำหรับการรับรองรายงานการประชุมในครั้งนี้ท่านสมาชิกสภาเทศบาลหรือ

(ประธานสภาฯ) ผู้บริหารท่านใดมีความประสงค์จะแก้ไขในรายงานการประชุมในถ้อยคำของ

ตนเอง ท่านได้รับเอกสารการประชุม ซึ่งทางฝ่ายเลขาของสภาได้จัดส่งเอกสารก่อนที่จะมีการประชุมได้ส่งให้กับทุกท่านได้ศึกษาตามระเบียบเรียบร้อยแล้ว นะครับ ท่านใดจะแก้ไขรายงานการประชุม ก็ขอเชิญครับ

นายเอกรัฐ วัชรเสรีกุล เปิดไปหน้าที่ 9 ผมจะขอแก้ไขรายงานการประชุม บรรทัดแรกของกระผม

(ประธานสภาฯ) วรรคที่ 2 ข้อความว่าเมื่อตะกี้ท่านสมาชิกได้เรียนตามสถานะกองคลัง ขอแก้ไขคำว่าตามเปลี่ยนเป็นถามนะครับ และในหน้าที่ 10 เป็นการแก้ไขรายงานการประชุมของประธานสภาในวรรคที่ 3 นับจากด้านล่างบรรทัดที่ 9 ข้อความเดิมมีสมาชิกเพิ่มเติมไหมครับ ผมขอเพิ่มเติมในส่วนนี้ว่า สมาชิกจะอภิปรายเพิ่มเติมไหมครับ ขอเพิ่มเติมคำว่าจะอภิปรายเพิ่มเติมไหมครับ ในส่วนของประธานสภา

/แก้ไข...

-3-

แก้ไขเพิ่มเติมเรียบร้อย ขอบคุณครับ สมาชิกท่านอื่นมีอะไรอีกไหมครับ ใครจะแก้ไขรายงานการประชุมในส่วนไหนก็เชิญเลยครับ มีไหมครับ เอกสารในรายงานการประชุมเลขาสภาก็ได้จัดทำเอกสารแล้วก็ส่งให้สมาชิกเพื่อที่จะได้ตรวจสอบรายละเอียดก่อนหน้านี้ตามระเบียบการประชุมเป็นที่เรียบร้อยนะครับ ถ้าไม่มีสมาชิกท่านใดที่จะแก้ไขรายงานการประชุมเกี่ยวกับรายละเอียดในเอกสารที่ท่านรับไปถือว่าจะคงเดิมในลักษณะของถ้อยคำที่ได้บันทึกไว้ ถ้าไม่มีแล้วกระผมขอมติที่ประชุม สมาชิกสภาเทศบาลท่านใดรับรองรายงานการประชุมสภาเทศบาลตำบลมะกอกเหนือ สมัยสามัญ สมัยแรก ครั้งที่ 1 ประจำปี พ.ศ.2561 เมื่อวันที่ 26 กุมภาพันธ์ 2561 โปรดยกมือครับ

**มติที่ประชุม** **รับรอง 8 เสียง** ประธานสภางดออกเสียง 1 เสียง

นายเอกรัฐ วัชรเสรีกุล ท่านสมาชิกรับรอง 8 เสียง สมาชิกสภายังไม่ได้เข้าร่วมประชุม 2 ท่าน คือ

(ประธานสภา) รองประธานสภา คุณณรงค์ ฤทธิรัตน์ โทรมาขออนุญาตเข้าสายส่วนสมาชิกสภาคุณเฉลียว ไข่รอด ลาการประชุมนะครับ ก็ขอชี้แจงเพื่อนสมาชิกครับ

**ระเบียบวาระที่ 3 เรื่องที่เสนอใหม่**

**3.1 ขออนุมัติโอนงบประมาณรายจ่าย ประจำปีงบประมาณ พ.ศ. 2561 (กองประปา)**

นายเอกรัฐ วัชรเสรีกุล เรื่องที่เสนอใหม่ คือเรื่องขออนุมัติโอนงบประมาณรายจ่ายประจำปีงบประมาณ

(ประธานสภาฯ) พ.ศ.2561 ของกองการประปา เรียนเชิญท่านนายกชี้แจงตามญัตติ เชิญครับ

นายรนชัย ตั้งพูนผลวิวัฒน์ เรียนประธานสภาเทศบาลตำบลมะกอกเหนือข้าพเจ้านายรนชัย ตั้งพูนผลวิวัฒน์ (นายกเทศมนตรีฯ) นายกเทศมนตรีตำบลมะกอกเหนือ ขอเสนอญัตติขออนุมัติโอนงบประมาณ

รายจ่าย ประจำปีงบประมาณ พ.ศ.๒๕๖๑ เพื่อนำไปตั้งจ่ายเป็นรายการใหม่ ในหมวดค่าครุภัณฑ์ที่ดินและสิ่งก่อสร้าง ประเภทค่าครุภัณฑ์การเกษตร เป็นค่าจัดซื้อเครื่องสูบน้ำแบบซับเมิสซิเบิ้ล(Submersible motor) จำนวน 2 เครื่อง งบประมาณ 55,000 บาท(ห้าหมื่นห้าพันบาทถ้วน) โดยมีหลักการและเหตุผล ดังนี้

**หลักการ**

ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕41 ข้อ ๒๗ การโอนเงินงบประมาณรายจ่ายในหมวดครุภัณฑ์ ที่ดิน และสิ่งก่อสร้าง ที่ทำให้ลักษณะ ปริมาณคุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น

**เหตุผล**

1. เนื่องจากเครื่องสูบน้ำแบบซับเมิสซิเบิ้ล(Submersible motor) ขนาด 2 Hp เครื่องเก่าเกิดการชำรุดเสียหายในส่วนของมอเตอร์ขับ กล่าวคือฟันเฟืองขับล้มทั้งหมดไม่สามารถซ่อมแซมกลับมาใช้ได้อีกแล้วซึ่งจากปัญหาข้างต้นส่งผลให้

ปริมาณการสูบน้ำดิบที่ใช้ในกระบวนการผลิตน้ำประปาไม่เพียงพอต่อความ

/ต้องการ...

-4-

ต้องการของผู้ใช้บริการน้ำประปาเทศบาล จึงมีความจำเป็นที่ต้องดำเนินการจัดซื้ออย่างเร่งด่วนเพื่อไม่ให้ประชาชนในเขตเทศบาลและพื้นที่ใกล้เคียงที่ใช้ประปาเทศบาลได้รับความเดือดร้อน

1. เพื่อนำมาใช้เป็นเครื่องสำรองสลับสับเปลี่ยนขณะเครื่องตัวอื่นชำรุดเสียหายและต้องดำเนินการซ่อมแซมแก้ไข ทั้งนี้เพื่อไม่ให้กระบวนการผลิตน้ำประปาเทศบาลต้องหยุดชะงักลงหรือกระทบต่อกระบวนการผลิตน้ำประปาน้อยที่สุด ประกอบกับเครื่องสำรองที่ซื้อตั้งไว้ได้ถูกนำมาใช้งานหมดแล้วด้วย
2. กองการประปา เทศบาลตำบลมะกอกเหนือ ขออนุมัติโอนงบประมาณรายจ่าย ประจำปีงบประมาณ พ.ศ. 2561 เพื่อนำไปตั้งจ่ายเป็นรายการใหม่ในหมวดค่าครุภัณฑ์ที่ดินและสิ่งก่อสร้าง ประเภทค่าวัสดุการเกษตร โดยมีรายละเอียด ดังนี้

**โอนเพิ่ม**

ด้านการเศรษฐกิจ แผนงานการพาณิชย์ งานกิจการประปา งบลงทุน หมวดค่าครุภัณฑ์ที่ดินและสิ่งก่อสร้าง ประเภทค่าครุภัณฑ์การเกษตร เพื่อจ่ายเป็นค่าจัดซื้อเครื่องสูบน้ำแบบซับเมิสซิเบิ้ล(Submersible motor) จำนวน 2 เครื่อง โดยมีคุณสมบัติดังนี้

* ขนาด 2 Hp 3 เฟส
* Volts 460/380 V
* สูบน้ำได้ไม่น้อยกว่า 5 ลบ.ม./ชั่วโมง
* ปากท่อขนาดไม่น้อยกว่า 2 นิ้ว
* วงเงินงบประมาณ 55,000 บาท(ห้าหมื่นห้าพันบาทถ้วน)

**โอนลด**

ด้านการเศรษฐกิจ แผนงานการพาณิชย์ งานกิจการประปา งบบุคลากร หมวดเงินเดือนและค่าจ้างประจำ ประเภทเงินเดือนพนักงานเทศบาล จำนวน 55,000 บาท (ห้าหมื่นห้าพันบาทถ้วน)รวมโอนลดครั้งนี้ เป็นจำนวนเงินทั้งสิ้น 55,000 บาท(ห้าหมื่นห้าพันบาทถ้วน) ขอได้โปรดนำเสนอต่อที่ประชุมสภาเทศบาลตำบลมะกอกเหนือเพื่อพิจารณาต่อไป

นายเอกรัฐ วัชรเสรีกุล ตามที่นายกได้เสนอญัตติขออนุมัติโอนงบประมาณรายจ่ายประจำปีงบประมาณ

(ประธานสภาฯ) พ.ศ.2561 ท่านสมาชิกสภาท่านใดจะอภิปรายเพิ่มเติม เชิญครับ มีท่านสมาชิกท่านใดสงสัยเกี่ยวกับรายละเอียดที่ท่านนายกได้เสนอญัตติ มีไหมครับ เชิญคุณสัมพันธ์ สุวรรณเดช เชิญครับ

นายสัมพันธ์ สุวรรณเดช ขอบคุณมากครับท่านประธานสภาที่เคารพ กระผมนายสัมพันธ์ สุวรรณเดช

(สมาชิกสภาเขต 2) สมาชิกสภาเขต 2 ตามที่ท่านนายกได้เสนอญัตติขออนุมัติโอนงบประมาณรายจ่ายประจำปีงบประมาณ พ.ศ. 2561 เพื่อนำไปตั้งจ่ายเป็นรายการใหม่ เป็นค่าจัดซื้อเครื่องสูบน้ำ จำนวน 2 เครื่อง งบประมาณ 55,000 บาท ผมอยากทราบว่าจะดำเนินการทางฝั่งทิศตะวันออกหรือทิศตะวันตกของถนนรถไฟครับ เพราะเราทำเพื่อประชาชน อย่าให้ผู้ใช้น้ำต้องได้รับความเดือดร้อน ขอบคุณครับ

/นายเอกรัฐ...

-5-

นายเอกรัฐ วัชรเสรีกุล เชิญท่านผู้บริหาร เชิญชี้แจงครับ

(ประธานสภาฯ)

นายรนชัย ตั้งพูนผลวิวัฒน์ ขออนุญาตให้เจ้าหน้าที่กองการประปาได้ชี้แจงนะครับในฐานะเจ้าของเรื่อง

(นายกเทศมนตรี)

นายเอกรัฐ วัชรเสรีกุล เชิญช่างชี้แจงต่อที่ประชุมนะครับ

(ประธานสภาฯ)

นายสาธิต สังข์แก้ว เรียนท่านประธานสภาท่านสมาชิกสภา ท่านนายกเทศมนตรีและเพื่อนข้าราชการ ผมนั่งฟังอยู่ว่าใครจะถามอะไรบ้างไหม ถ้าไม่ถามผมก็อยากจะชี้แจงนะครับ ประปาเทศบาลใช้เครื่องสูบน้ำแบบซัมเมอร์ส ขนาด 2 แรงม้า อยู่จำนวน 5 เครื่องและเครื่องขนาด 5 แรงม้า จำนวน 1 เครื่อง ส่วนเครื่องที่เสียอยู่คือเครื่องทางทิศตะวันตกนะครับ สร้างเมื่อ พ.ศ.2556 เครื่องสูบน้ำแบบนี้อายุการใช้งานประมาณ 3 - 6 ปี นะครับ ปัจจุบันเครื่องสูบน้ำใช้งานหนักมากเพราะความต้องการใช้น้ำมากขึ้นและเครื่องแบบนี้ถ้าตัวมอเตอร์เสียก็ไม่สามารถซ่อมกลับมาใช้งานได้อีก ต้องทิ้งอย่างเดียวถึงแม้ตัวเครื่องจะดีอยู่ เครื่องตัวนี้ทำงานตลอดเกือบทั้งวันทั้งคืนประมาณวันละ 18 ชั่วโมง และมีโอกาสเสียได้ตลอดเวลาซึ่งผมก็ไม่รู้ว่าจะเสียเมื่อไหร่ บางครั้งผมก็ออกไปคุยปรึกษากับประธานสภาฯ ท่านสมาชิกโดยเฉพาะ สท.ก้อง เพื่อแก้ปัญหาให้รวดเร็วนะครับ ปี 2552 ตอนนั้นประปาของเรามีเพียงแห่งเดียวคือประปาทางด้านทิศตะวันออกส่งผลให้น้ำทางด้านทิศตะวันตกไหลไม่แรงประกอบกับมีปัญหาเรื่องหินปูนมาก ซึ่งตอนนี้ก็ได้แก้ไขโดยการสร้างระบบกรองกำจัดหินปูนครบทั้ง 2 แห่งแล้ว การไหลของน้ำก็ดีขึ้นแต่ก็ยังมีปัญหาอยู่เนื่องจากทางกองการประปาไม่ได้ทำการล้างท่อเมนต์ประปามานานแล้วประมาณ 6 ปี เพราะโรงฆ่าสัตว์ต้องใช้น้ำประปาทุกวันไม่สามารถหยุดจ่ายน้ำได้ ซึ่งผมก็อยากฝากท่านสมาชิก ท่านนายกช่วยกันคิดแก้ไขปัญหาดังกล่าวเพราะถ้าผมคิดคนเดียวบางครั้งคิดไม่ออก เพื่อให้การประปาของเราพัฒนาให้เจริญยิ่งขึ้น ฝากด้วยนะครับ ขอบคุณมากครับ

นายเอกรัฐ วัชรเสรีกุล นั้นก็คือคำชี้แจงของนายสาธิต สังข์แก้ว รักษาราชการแทนผู้อำนวยการกอง

(ประธานสภาฯ) ประปา ที่เราเรียกกันทั่วไปก็คือ ช่างโท ผู้รับผิดชอบงานประปา ท่านได้ดำเนินการแก้ไขเรื่องน้ำประปา เมื่อมีปัญหาแต่ละจุด แต่ละท้องที่ภายในเขตเทศบาลตำบลมะกอกเหนือ อุปกรณ์ที่จำเป็นจะต้องใช้นำเสนอต่อสภาเพื่อได้ดำเนินการจัดสรรงบประมาณ ช่างก็ได้ชี้แจงในส่วนที่มีปัญหานะครับ ท่านสมาชิกและผู้รับฟังชาวบ้านที่ได้ยินเสียงตามสายก็เข้าใจตามที่ช่างโทได้อธิบายในรายละเอียด สมาชิกท่านอื่นใครจะอภิปรายเชิญครับ เชิญคุณฐิติชัย มงคล เชิญครับ

นายฐิติชัย มงคล ขอบคุณครับท่านประธาน ผมฐิติชัย มงคล สมาชิกสภาเขต 2 ไหน ๆ ก็พูดถึง

(สมาชิกสภาเขต 2) เรื่องน้ำประปาแล้ว เรื่องตัวซัมเมอร์สช่างโทก็ได้เข้าไปปรึกษามาก่อนหน้านี้แล้วว่าเครื่องซัมเมอร์สมันเสียจะทำอย่างไรก็ให้แก้ไขปัญหานี้ไปก่อนครับ แล้วอีกเรื่องหนึ่งอยากถามช่างด้วยว่าตอนนี้ ผมลองสังเกตเห็นว่าประปาทางฝั่งทิศตะวันตกน้ำประปาจะไม่ผ่านเครื่องกรองใช่ไหมครับ เพราะผมเห็นเครื่องกรอง

/ไม่ได้...

-6-

ไม่ได้ทำงานเลย อาจจะสูบตรงเข้าท่อเลยหรืออย่างไร เพราะเหตุผลอะไรครับ ขอบคุณครับ

นายเอกรัฐ วัชรเสรีกุล เชิญช่างชี้แจงต่อสมาชิกสภา เชิญครับ

(ประธานสภาฯ)

นายสาธิต สังข์แก้ว ขออนุญาตอีกครั้งครับ พอดีเครื่องกรองน้ำประปาทางด้านตะวันตกเสียอยู่และผมก็ได้ปิดเครื่อง และได้แจ้งซ่อมไปแล้ว ซึ่งจากที่เราได้ดำเนินการประมาณ 3 ปีกว่าแล้ว ซึ่งผมก็ได้แจ้งให้ร้านพัทลุง ส.เคมีภัณฑ์มาซ่อมแก้ไขให้แล้วเพราะเขาเป็นคนก่อสร้างนะครับ ผมจึงอยากให้เขาซ่อมเองตอนนี้น้ำก็ไม่ได้ผ่านระบบกรองอัตโนมัติผ่านแต่กรองทรายธรรมดาไม่กี่วันเดี๋ยวจะรีบซ่อมแซมให้แล้วเสร็จ ซึ่งผมก็ขอแจ้งไว้แค่นี้ก่อนครับ ขอบคุณครับ

นายเอกรัฐ วัชรเสรีกุล สมาชิกสภาท่านใดที่สงสัยเกี่ยวกับน้ำประปาก็ได้มีการอภิปรายแล้วมีอีกไหมครับ

(ประธานสภาฯ) ก็ถือว่าช่างได้ชี้แจงตามรายละเอียด เหตุผลตามที่ได้รับฟังก็พอสมควรนะครับ มีสมาชิกสภาเทศบาลท่านใดจะสอบถามหรืออภิปรายเพิ่มเติมอีกไหมครับ ถ้าไม่มีผมขอถามมตินะครับ ตามญัตติขออนุมัติโอนงบประมาณรายจ่าย ประจำปีงบประมาณ พ.ศ. 2561 ของกองการประปาที่คณะผู้บริหารเสนอญัตติมา สมาชิกสภาทศบาลท่านใดอนุมัติ โปรดยกมือครับ

เชิญเลขานุการสภา ฯ ครับ

**มติที่ประชุม** **อนุมัติ 9 เสียง**

นายเอกรัฐ วัชรเสรีกุล สมาชิกสภาอนุมัติ 9 เสียง สมาชิกสภาลาประชุม 1 คน(นายเฉลียว ไข่รอด)

(ประธานสภาฯ) และประธานสภางดออกเสียง

**3.2 ขออนุมัติโอนงบประมาณรายจ่าย ประจำปีงบประมาณ พ.ศ.2561 (กองสาธารณสุขและสิ่งแวดล้อม)**

นายเอกรัฐ วัชรเสรีกุล ต่อไปเป็นรายการใหม่ขออนุมัติโอนงบประมาณรายจ่ายประจำปี พ.ศ. 2561

(ประธานสภาฯ) ของกองสาธารณสุขและสิ่งแวดล้อม เชิญฝ่ายบริหารท่านนายกได้ชี้แจง เชิญครับ

นายรนชัย ตั้งพูนผลวิวัฒน์ เรียนประธานสภาเทศบาลตำบลมะกอกเหนือข้าพเจ้านายรนชัย ตั้งพูนผลวิวัฒน์

(นายกเทศมนตรี) นายกเทศมนตรีตำบลมะกอกเหนือ ขอเสนอญัตติขออนุมัติโอนงบประมาณรายจ่าย ประจำปีงบประมาณ พ.ศ.๒๕๖๑ เพื่อนำไปตั้งจ่ายเป็นรายการใหม่ ในแผนงานการพาณิชย์งานโรงฆ่าสัตว์ หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ ประเภทค่าครุภัณฑ์การเกษตร เป็นค่าจัดซื้อระบบจ่ายน้ำของถังน้ำใสใหม่ พร้อมติดตั้ง จำนวน ๑ ระบบ งบประมาณ 197,500 บาท โดยมีหลักการและเหตุผลดังนี้

**หลักการ**

ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕4๑ ข้อ ๒๗ การโอนเงินงบประมาณรายจ่ายในหมวดครุภัณฑ์ ที่ดิน และสิ่งก่อสร้าง ที่ทำให้ลักษณะ ปริมาณคุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น

/เหตุผล...

-7-

**เหตุผล**

1. เพื่อให้ถังน้ำใสแห่งใหม่มีระบบจ่ายน้ำ สามารถจ่ายน้ำเข้าโรงฆ่าสัตว์เทศบาลตำบลมะกอกเหนือ

2. ทำให้การจ่ายน้ำเพื่อใช้ในกิจการโรงฆ่าสัตว์มีประสิทธิภาพ มีระบบจ่ายน้ำสองระบบซึ่งจะสร้างความเชื่อมั่นให้กับผู้รับบริการต่อโรงฆ่าสัตว์ของเทศบาล

3. กองสาธารณสุขและสิ่งแวดล้อม ขออนุมัติโอนงบประมาณรายจ่ายประจำปีงบประมาณ พ.ศ.๒๕๖๑ เพื่อนำไปตั้งจ่ายเป็นรายการใหม่ในแผนงานการพาณิชย์งานโรงฆ่าสัตว์ หมวดค่าครุภัณฑ์ที่ดินและสิ่งก่อสร้าง ประเภทค่าครุภัณฑ์การเกษตร โดยมีรายละเอียด ดังนี้

**โอนเพิ่ม**

ด้านการเศรษฐกิจ แผนงานการพาณิชย์ งานโรงฆ่าสัตว์ หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ ประเภทค่าครุภัณฑ์การเกษตร เพื่อจ่ายเป็นค่าจัดซื้อระบบจ่ายน้ำของถังน้ำใสใหม่ พร้อมติดตั้ง จำนวน ๑ ระบบ โดยมีคุณสมบัติดังนี้

* ชุดเครื่องสูบน้ำ จำนวน ๑ ชุด ประกอบด้วย เครื่องสูบน้ำ ขนาด ๒.๒ kw. 3 แรงม้า 3 เฟส 380 โวลท์ 50 Hz 2900 รอบต่อนาที
* ถังลม ขนาด 300 ลิตร
* Control panel Qty 1 unit
* Ball Valves Qty 4 unit
* Check Valves Qty 2 unit
* Pressure Gauge for discharge Qty 1 unit
* Compound Gauge for suction Qty 1 unit
* Pipe fitting suction-discharge header 2 1/2” x 2 1/2”
* Common steel base frame Q total= 3.5-15 ลูกบาศก์เมตร/ชั่วโมง, h-max=47-22m
* อุปกรณ์ท่อทางดูด (เหล็ก) ทางจ่าย (PVC) จำนวน ๑ ชุด
* ชุดสายไฟป้อนปั๊ม จำนวน ๑ ชุด
* ชุดหลังคาครอบปั๊มพร้อมปิดตาข่าย จำนวน ๑ ชุด

วงเงินประมาณ 197,500 บาท (หนึ่งแสนเก้าหมื่นเจ็ดพันห้าร้อยบาทถ้วน)

**โอนลด**

ด้านบริการชุมชนและสังคม แผนงานสาธารณสุข งานบริหารทั่วไปเกี่ยวกับสาธารณสุข งบบุคลากร หมวดเงินเดือน ค่าจ้างประจำและค่าจ้างชั่วคราว เงินเดือน(ค่าจ้างประจำ) เงินเดือนพนักงานเทศบาล ตั้งไว้ ๙๕๙,๕๐๐ บาท ขณะนี้มีงบประมาณคงเหลือ ๕๘๒,๗๓๐ บาท ประสงค์ขอโอนลด ๑๙๗,๕๐๐ บาท ขอได้โปรดนำเสนอต่อที่ประชุมสภาเทศบาลตำบล มะกอกเหนือเพื่อพิจารณาต่อไป

/นายเอกรัฐ...

-8-

นายเอกรัฐ วัชรเสรีกุล ตามที่นายกเทศมนตรีได้เสนอญัตติเพื่อขออนุมัติโอนงบประมาณรายจ่าย

(ประธานสภาฯ) ของกองสาธารณสุขและสิ่งแวดล้อม ท่านสมาชิกสภาท่านใดสงสัยหรือจะอภิปรายในส่วนใด เชิญเลยครับ เชิญคุณฐิติชัย มงคล เชิญเลยครับ

นายฐิติชัย มงคล ขอบคุณครับท่านประธานครับ ตามรายละเอียดที่ท่านนายกชี้แจงว่าทำการซื้อ

(สมาชิกสภาเขต 2) อะไรบ้างในแต่ละหัวข้อมีแค่ยอดสรุปว่าเป็นยอดเงินแค่นี้ไม่ได้ชี้แจงบอกว่าปั้มน้ำราคาเท่าไหร่ อะไรราคาเท่าไหร่ น่าจะมีรายละเอียดให้สมาชิกได้พิจารณาด้วยว่าแต่ละข้อแต่ละตัวราคาเท่าไหร่ มีแค่ยอดรวมอย่างเดียว สมาชิกจะรู้ไหมว่าต้องใช้ยอดเงินจริง ๆ เท่าไหร่ เท่านี้หรือเปล่าให้ฝ่ายบริหารช่วยชี้แจงด้วยครับ

นายเอกรัฐ วัชรเสรีกุล เชิญท่านนายกชี้แจง เชิญครับ

(ประธานสภาฯ)

นายรนชัย ตั้งพูนผลวิวัฒน์ ครับขอบคุณครับ รายละเอียดพวกนี้ต้องทำเป็นชุดส่วนรายละเอียดให้เจ้าหน้าที่(นายกเทศมนตรี) กองสาธารณสุขชี้แจงนะครับ เพราะเขาเป็นคนติดต่อประสานเองครับ

ขอเชิญครับ

นายเอกรัฐ วัชรเสรีกุล เชิญเจ้าหน้าที่รับผิดชอบชี้แจงต่อสมาชิกสภาครับ เชิญครับ

(ประธานสภาฯ)

นายไตรรงค์ ชูเงิน เรียนท่านประธานสภาเทศบาลตำบลมะกอกเหนือ สมาชิกสภาเทศบาลผม นายไตรรงค์ ชูเงิน นักวิชาการสุขาภิบาลปฏิบัติการ รักษาราชการแทนผู้อำนวยการกองสาธารณสุขและสิ่งแวดล้อม ในฐานะผู้รับผิดชอบงาน โรงฆ่าสัตว์ต้องขออภัยต่อสภาด้วยครับตอนที่ประสานทางร้านเสนอราคารวมทั้งระบบไม่ได้แยกรายละเอียดแต่ละส่วนครับซึ่งตอนนี้ผมกำลังประสานให้ร้านเสนอราคามาใหม่โดยแยกรายละเอียดแต่ละส่วนครับ คือเขาส่งยอดรวมมาไม่มีอะไรมากนะครับไม่ได้แยกงบประมาณเป็นรายอะไหล่เป็นชิ้น ๆ ขอบคุณครับ

นายเอกรัฐ วัชรเสรีกุล ครับทางสมาชิกสภาต้องการรายละเอียดเกี่ยวกับเอกสาร แต่ทางฝ่ายบริหาร(ประธานสภาฯ) ไม่ได้มีเอกสารที่จะชี้แจงเกี่ยวกับตัวเลขงบประมาณ สภาก็จำเป็นที่จะดูตัวเลขใน

รายละเอียดเกี่ยวกับการใช้จ่ายเงิน ถ้าสภาอนุมัติไปอาจจะมีปัญหา ถ้าเกิดอะไรขึ้นมาสมาชิกผู้ที่อนุมัติไปต้องรับผิดชอบนะครับ เชิญคุณธนโชค ดำด้วงโรม เชิญครับ

นายธนโชค ดำด้วงโรม ขอบคุณครับท่านประธาน กระผมธนโชค ดำด้วงโรม สมาชิกสภาเขต 2 ก็อย่าง

(สมาชิกสภาเขต 2) ที่คุณฐิติชัย มงคลได้พูดไปนะครับ ถามว่าสภาพร้อมที่จะอนุมัติไหม พร้อมครับแต่ว่าในเมื่อตัวเลขมันไม่มี ผมไม่ได้ค้านหรืออะไรหรอกครับ มันก็อนุมัติยากเหมือนกันครับ ไม่ได้ว่าจะไม่ให้ครับ ให้ครับ ท่านนายกครับในเมื่อรายการทุกรายการไม่มีตัวเลขที่ชัดเจน พอเกิดปัญหาขึ้นมา พวกเราสมาชิกสภาก็โดนว่าไม่รู้จะพูดยังไงนะครับจริง ๆ แล้วน่าจะมีตัวเลขออกมาว่าอันนี้ราคาเท่านี้ แต่ตอนนี้ไม่มีเลยครับ

/นายเอกรัฐ

-9-

นายเอกรัฐ วัชรเสรีกุล เชิญคุณฐิติชัย มงคล เชิญเลยครับ

(ประธานสภาฯ)

นายฐิติชัย มงคล ขอบคุณครับท่านประธานครับ ตอนนี้ความจำเป็นที่ต้องใช้แต่รายละเอียดที่

(สมาชิกสภาเขต 2) ให้กับสภานี้มันน้อยเกินไปนะครับ สมมุติว่าเด็กขอตังค์ไปโรงเรียนบอกว่าต้องซื้ออันนั้น ซื้ออันนี้ ต้องบอกพ่อแม่ไหมครับว่าซื้ออันนี้เท่าไหร่อันนั้นเท่าไหร่ ไม่ใช่ว่าบอกแต่ตัวเลขอย่างเดียว บอกยอดรวมอย่างเดียว อันนี้ก็เหมือนกันครับเราพิจารณาเงินของเทศบาลเอาแต่ยอดรวมมาอย่างเดียวไม่เห็นเลยว่าหัวข้อแต่ละตัว แต่ละรายการไม่มีตัวเลขเลยว่าราคาเท่าไหร่แต่ว่าถ้าท่านนายกมีรายละเอียดก็สามารถเอามาเสนอได้ในตอนนี้นะครับก็จะได้พิจารณาไปให้เสร็จในรายการ ผมรู้ว่าความจำเป็นที่จะต้องใช้มีอยู่นะครับ แต่น่าจะให้มีรายละเอียดพอที่จะพิจารณาหน่อยนะครับ ขอบคุณครับ

นายเอกรัฐ วัชรเสรีกุล เชิญท่านนายกชี้แจงต่อสภาครับ

(ประธานสภาฯ)

นายรนชัย ตั้งพูนผลวิวัฒน์ ขอบคุณมากนะครับ ขออย่างนี้ได้ไหมครับเพราะตอนนี้ปัญหาเรื่องน้ำโรงฆ่าสัตว์

(นายกเทศมนตรี) มันมีความจำเป็นอย่างยิ่งเลยนะครับ ต้องแก้ไขอย่างเร่งด่วน แต่ที่ท่านต้องการแต่ละชิ้นแต่ละตัวนี้ ขออนุญาตให้เจ้าหน้าที่ของเราได้ประสานให้เขาชี้แจงรายละเอียดออกมาให้ท่านทราบอย่างเร่งด่วนเลย ขออนุญาตพักสักนิดได้ไหมครับ

นายเอกรัฐ วัชรเสรีกุล ในเมื่อฝ่ายบริหารจะขอในรายละเอียดของเอกสารจะชี้แจงต่อสภาแต่เอกสารยัง

(ประธานสภาฯ) ไม่พร้อมในตอนนี้ ก็ให้โอกาสฝ่ายบริหาร

-พักการประชุม 15 นาที-

นายเอกรัฐ วัชรเสรีกุล ต้องขออภัยด้วยครับเพราะมีปัญหาเกี่ยวกับตัวเอกสารก็ต้องมีการปรึกษาหารือ(ประธานสภาฯ) กันเกี่ยวกับงบประมาณในการใช้จ่ายทางสภาก็ต้องช่วยกันกำกับแลเรื่อง

ผลประโยชน์ของพี่น้องประชาชนที่พึงจะได้รับให้มากที่สุด แล้วมีประสิทธิภาพมากที่สุดมีประสิทธิผลของการบริหารงานของเทศบาลนะครับขออนุญาตดำเนินการประชุมต่อนะครับ เมื่อตะกี้เราติดอยู่ที่งบประมาณที่ทางกอง

สาธารณสุขและสิ่งแวดล้อม ทางท่านนายกได้เสนอญัตติเพื่อขอใช้จ่ายเงิน

งบประมาณนะครับ เรื่องของเอกสารก็ขอเชิญเจ้าหน้าที่กองสาธารณสุขได้ชี้แจงต่อสมาชิกสภา เชิญชี้แจงเลยครับ

นายไตรรงค์ ชูเงิน กราบเรียนท่านประธานสภา ต้องขออภัยสมาชิกสภาทุกท่านอีกครั้งนะครับระบบจ่ายน้ำถังน้ำใส จะมีอุปกรณ์ทั้งหมด 5 ส่วน ขอนำเรียนราคาแต่ละส่วน ดังนี้นะครับ

ส่วนที่ 1 ชุดเครื่องสูบน้ำ ราคา 160,000 บาท

ส่วนที่ 2 เป็นอุปกรณ์ท่อ ราคา 9,500 บาท

/ส่วนที่ 3...

-10-

ส่วนที่ 3 ชุดสายไฟป้อนปั๊ม ราคา 4,000 บาท

ส่วนที่ 4 เป็นหลังคาครอบปั้มพร้อมปิดตาข่ายเพื่อกันแดดกันฝนนะครับ 1 ชุด ราคา 15,000 บาท

ส่วนที่ 5 เป็นส่วนค่าแรงติดตั้ง 9,000 บาทครับ ทั้งหมดก็รวมกันเป็นเงินงบประมาณ 197,500 บาทครับ ขอบคุณครับ

นายเอกรัฐ วัชรเสรีกุล ในเรื่องของตัวเลข ทางผู้รับผิดชอบของกองสาธารณสุขก็ได้ชี้แจงต่อสภาในเรื่อง

(ประธานสภาฯ) อุปกรณ์ที่จะตั้งงบประมาณในการจัดซื้อเพื่อใช้ในโรงฆ่าสัตว์ของเทศบาลตำบล

มะกอกเหนือ ท่านสมาชิกสภาท่านใดสงสัยในข้อมูลที่ทางเจ้าหน้าที่ได้ชี้แจงรายละเอียด ใครจะสอบถามหรือจะอภิปรายเพิ่มเติมอย่างไร เชิญครับ เชิญท่านสมาชิกครับ เชิญคุณฐิติชัย มงคล เชิญเลยครับ

นายฐิติชัย มงคล ครับขอบคุณครับท่านประธานครับ ก็อย่างที่ว่าความจำเป็นที่จะต้องใช้เครื่องสูบ

(สมาชิกสภาเขต 2) น้ำของโรงฆ่าสัตว์ก็มีความจำเป็นอยู่ เพื่อให้โรงฆ่าสัตว์ดำเนินงานไปได้ด้วยความรวดเร็วและก็เรียบร้อยในเมื่อมีรายละเอียดทางฝ่ายบริหารหามาได้ตามที่สภาต้องการก็ถือว่าเหมาะสมนะครับให้สมาชิกพิจารณากันนะครับ ขอบคุณมากครับ

นายเอกรัฐ วัชรเสรีกุล สมาชิกท่านอื่น เชิญคุณธนโชค ดำด้วงโรม เชิญครับ

(ประธานสภาฯ)

นายธนโชค ดำด้วงโรม ครับขอบคุณครับท่านประธาน ต้องขออภัยพ่อแม่พี่น้องด้วยนะครับที่สภาต้อง

(สมาชิกสภาเขต 2) ขอเวลาให้ทางฝ่ายบริหารทำรายการของที่จะใช้ที่โรงฆ่าสัตว์นะครับ โรงฆ่าสัตว์เป็นรายได้หลักของเทศบาลนะครับ รู้ว่าบางสิ่งบางอย่างมันจำเป็นนะครับจำเป็นจะต้องทำแต่อยากจะให้ทำรายการมาให้ถูกต้องไม่ได้ว่าทางสภาจะไม่อนุมัตินะครับ อนุมัติครับ แต่ละรายการมันก็ต้องมีรายละเอียดหน่อยนะครับ เพราะเป็นหลักฐานในการประชุมสภาไม่ใช่ว่าจะไม่ให้นะครับ ให้ครับแต่มันก็ต้องมีรายการมาประกอบในการประชุมสภาด้วยครับ ต้องขออภัยด้วยเมื่อกี้นะครับ ถึงอย่างไรมันก็เป็นงานเร่งด่วนของโรงฆ่าสัตว์นะครับ แต่ก็ต้องผ่านสภาในเมื่อไม่มีตัวเลขที่ชัดเจนทางสภาก็อนุมัติไม่ได้นะครับ ก็ต้องขอขอบคุณทางฝ่ายบริหารที่ทำรายการมานะครับ ขอบคุณครับ

นายเอกรัฐ วัชรเสรีกุล ครับก็ถือว่าได้เปิดโอกาสให้กับสมาชิกสภาได้มีโอกาสอภิปราย ได้สอบถามข้อ

(ประธานสภาฯ) สงสัยพอสมควรนะครับ มีสมาชิกสภาเทศบาลท่านใดที่จะสอบถามหรืออภิปรายเพิ่มเติมอีกไหมครับ ถ้าไม่มีผมขอถามมตินะครับ ตามญัตติขออนุมัติโอนงบประมาณรายจ่าย ประจำปีงบประมาณ พ.ศ. 2561 ของกองสาธารณสุขและสิ่งแวดล้อมที่คณะผู้บริหารเสนอญัตติมา สมาชิกสภาเทศบาลท่านใดอนุมัติ โปรดยกมือครับ

เชิญเลขานุการสภา ฯ ครับ

/มติที่...

-11-

**มติที่ประชุม อนุมัติ 9 เสียง**

นายเอกรัฐ วัชรเสรีกุล สมาชิกอนุมัติ 9 เสียง สมาชิกสภาลาประชุม 1 คน(นายเฉลียว ไข่รอด)

(ประธานสภาฯ) และประธานสภางดออกเสียง

ถือว่าเสร็จสิ้นในการเสนอญัตติของฝ่ายบริหารแล้วก็เข้าสู่ระเบียบวาระที่ 4 นะครับ

**ระเบียบวาระที่ 4 เรื่องอื่น ๆ (ถ้ามี)**

นายเอกรัฐ วัชรเสรีกุล ต่อไปในระเบียบวาระที่ ๔ เรื่องอื่น ๆ สำหรับเรื่องอื่น ๆ ในวันนี้ฝ่ายสภาก็ได้(ประธานสภาฯ) เปิดโอกาสให้ฝ่ายบริหารและสมาชิกสภาที่จะพูดคุยเสนอข้อคิดเห็นหรือว่าฝาก

อะไรไปทางฝ่ายบริหารก็เชิญเลยครับ เชิญคุณฐิติชัย มงคล เชิญเลยครับ

นายฐิติชัย มงคล เป็นเรื่องที่จำเป็นจะต้องพูดเพราะชาวบ้านฝากมาเกี่ยวกับประปาของเทศบาล

(สมาชิกสภาเขต 2) นะครับ การจัดเก็บเงินที่เทศบาลจัดเก็บอยู่นะครับ ใบเสร็จรับเงินจะออกตั้งแต่วันที่ 15 ของแต่ละเดือนเป็นยอดเงินที่เก็บแต่ละเวลาที่ไปเก็บนี้เทศบาลไม่ได้จดมาตรหน้ามาตรวันที่ 15 นะครับ บางครั้งสายไปเป็น 10 วัน กลายเป็น 40 วัน คนที่เสียโอกาสคือชาวบ้าน เสียโอกาสอย่างไรครับ การใช้น้ำ 30 วันนี้ สมมุติว่าเราใช้ 30 หน่วย เราจ่ายหน่วยละ 5 บาท ต่อเดือน แต่เมื่อสายไป 10 วันน้ำที่เราใช้มันเพิ่มขึ้นกลายเป็น 40 หน่วย หน่วยที่เกินไปจาก 30 หน่วยนี้ก็จะเก็บเพิ่มขึ้นอีก หน่วยละบาท ถูกต้องไหมครับ ทำให้ชาวบ้านต้องเสียค่าใช้จ่ายเสียค่าน้ำประปาเพิ่มขึ้น แต่บิลจะบอกว่าเก็บตั้งแต่วันที่ 15 ถึงวันที่ 15 ของอีกเดือนหนึ่ง แต่ยอดที่จดจริง ๆ นี้ไม่ได้จดวันที่ 15 นะครับ จดสายไปทำให้ผลกระทบต่อการใช้น้ำเมื่อเดือนสองเดือนที่แล้วการใช้น้ำของทุกบ้านสูงขึ้นกว่าปกติ ก็ฝากถามมาว่าเหตุผลคืออะไร ทำไมมันต่างกว่าทุกเดือนที่ผ่านมา อยากให้เจ้าหน้าที่ชี้แจงหน่อยนะครับ ทางฝ่ายบริหารด้วยนะครับว่าสาเหตุอะไรที่จดมาตรวันที่ 15 ของกลางเดือนนี้แล้วไปสิ้นสุดวันที่ 15 ของอีกเดือนหนึ่งแต่เวลาจดมาตรจดไม่ตรงวันที่ 15 ผลก็คือการใช้น้ำสูงกว่าปกติจาก 30 วัน กลายเป็นรวบ 40 วัน หน่วยที่ 30 หน่วยนี้ แค่ 5 บาท แต่หน่วยที่เกินไปมันต้องจ่ายอีกหน่วยละ 6 บาททำให้เขาต้องเพิ่มค่าใช้จ่ายในการใช้น้ำประปาขึ้น เขาฝากมานะครับช่วยชี้แจงให้ชาวบ้านได้เข้าใจว่าเหตุผลอะไรที่ทำแบบนี้นะครับ ขอบคุณครับ

นายเอกรัฐ วัชรเสรีกุล นั้นก็คือเรื่องราวที่ชาวบ้านได้ฝากมากับสมาชิกสภาที่รับผิดชอบมาถึงผู้บริหารใน

(ประธานสภาฯ) สภาตรงนี้นะครับ ในเรื่องที่สมาชิกได้สอบถามคณะผู้บริหาร เชิญฝ่ายบริหารชี้แจงต่อสภา เชิญครับ

นายรนชัย ตั้งพูนผลวัฒน์ เรียนท่านประธานสภาและสมาชิกทุกท่าน ปัญหาตรงนี้นะครับผมเองผมก็เพิ่ง

(นายกเทศมนตรี) ทราบ ผมไม่ทราบเลยนะครับว่าปัญหานี้เกิดขึ้น ถ้าผมทราบมาก่อนผมจะได้

/ค้นหา...

-12-

ค้นหาว่าเป็นเพราะอะไรนะครับ ดังนั้นผมขออนุญาตให้ทางฝ่ายประปาได้ชี้แจงเองเลยนะครับ เพราะผมเองผมก็เพิ่งทราบเหมือนกันนะครับ

นายเอกรัฐ วัชรเสรีกุล เชิญหัวหน้าโท เชิญครับ

(ประธานสภาฯ)

นายสาธิต สังข์แก้ว เรียนท่านสมาชิกนะครับและฝากสวัสดีชาวมะกอกเหนือ ชาวบ้านที่ฟังอยู่ที่ถามมาเรื่องค่าน้ำเดือนนี้มันแพงผิดปกตินะครับ ผมมีข้อมูลตั้งแต่ปี 60 กับปี 61

ผมก็มีแผนการทำงานของกองประปาอยู่นะครับ เป็นแผนประจำปีนะครับ ซึ่งการจดมาตรจะจดมาตรในวันที่ 15,16และ17 ของทุก ๆ เดือน แต่ถ้าตรงกับวันเสาร์-อาทิตย์ก็จะมีการสายไปบ้าง แต่อย่างสายก็ไม่เกิน 3 วันทำการ ในส่วนของค่าน้ำที่ว่าแพงเกินนั้น ผมก็มีข้อมูลของผมอยู่และขอชี้แจงดังนี้ เริ่มตั้งแต่เดือนตุลาคม ค่าน้ำประมาณ 72,000 บาท เดือนพฤศจิกายน ค่าน้ำประมาณ 69,000 บาท เดือนธันวาคม ค่าน้ำประมาณ 58,000 บาท เดือนมกราคม ค่าน้ำประมาณ 66,000 บาท เดือนกุมภาพันธ์ ค่าน้ำประมาณ 59,000 บาท เดือนมีนาคม ค่าน้ำประมาณ 66,000 บาท เดือนเมษายนอากาศจะร้อนช่วงนี้ค่าน้ำจะแพงขึ้นนะครับ อยู่ที่ประมาณ 81,000 บาท ส่วนค่าน้ำเดือนพฤษภาคม ค่าน้ำจะลดลงคงที่ประมาณ 66,000 บาท เดือนมิถุนายน ค่าน้ำประมาณ 70,000 บาท จะเห็นว่าข้อมูลจะเป็นแบบนี้ทุกปี ส่วนการจดมาตรน้ำของลูกน้องผมที่ว่าคลาดเคลื่อนเกินเป็น 10 วัน ผมขอยืนยันว่าไม่เป็นความจริง เพราะโปรแกรมของผมจะจดมาตรวันที่ 15,16,17 และจะคีย์ข้อมูลวันที่ 20 ต้น ๆ ของเดือนและจะเริ่มเก็บค่าน้ำประมาณวันที่ 25 ของแต่ละเดือนนะครับ จึงไม่น่าจะคลาดเคลื่อนมากขนาดนั้น ฝากชาวบ้านกอกเหนือที่ฟังอยู่นะครับ ถ้าใครสงสัยก็ให้เข้ามาถามช่างโทที่เทศบาลได้เลยนะครับ ขอบคุณมากครับ

นายเอกรัฐ วัชรเสรีกุล นั้นก็เป็นคำชี้แจงของคนรับผิดชอบโดยตรงนะครับก็เป็นหัวหน้าของกองประปา

(ประธานสภาฯ) นะครับ ถ้าเราจะคุยกันในลักษณะที่ชาวบ้านฝากเรื่อง คือข้อมูลมันจะแย้งกัน ในระหว่างการเข้าใจผิดของชาวบ้านล่าช้าไปในตรงนั้น แต่ถ้าเรามาดูข้อมูลในความเป็นจริงแล้วตามที่ช่างได้อธิบายให้เห็นเป็นตัวเลขของยอดในค่าใช้จ่ายของกองการประปาในแต่ละเดือนก็ถือว่าทางเจ้าหน้าที่ที่มาจดมาตรก็ถือว่าทำงานตามปกติก็จะจดไม่เกินตามที่เจ้าหน้าที่ได้แจ้งไป แจ้งว่า 3 วัน ก็คงจะไม่เกินไปอย่างที่ชาวบ้านได้เข้าใจคิดว่าเกินไป 10 วันหรือ 15 วัน ขอให้พี่น้องได้

เข้าใจในรายละเอียดและข้อมูลที่เจ้าหน้าที่ทางฝ่ายกองการประปาได้ชี้แจงไป ขอบคุณครับ เชิญคุณฐิติชัย มงคล

นายฐิติชัย มงคล ขอบคุณครับท่านประธานครับ ผมมีข้อเสนอแนะให้พี่น้องนะครับที่ไม่มั่นใจว่า

(สมาชิกสภาเขต 2) เราจดมาตรไม่เกิน 3 วัน ก็ให้พี่น้องจดมาตรในวันที่ 15 จดตัวเลขไว้เลยนะครับ

/ว่าเรา...

-13-

ว่าเราใช้น้ำเท่าไหร่วันนั้นพอครบถึง 15 วัน วันที่เขามาเก็บบิลพี่น้องก็ดูยอดว่าเท่าไหร่เอาจำนวนหน่วยที่ปัจจุบันมาหักดูความแตกต่างมันแตกต่างไม่มาก ถ้าสงสัยนี่คือวิธีการแนะนำ ถ้าเราอยากพิสูจน์ดูว่าจริงไหม ขอบคุณครับ

นายเอกรัฐ วัชรเสรีกุล มีสมาชิกท่านใดอยากจะสอบถามหรือมีอะไรสงสัยหรือชี้แนะก็ขอเชิญครับ

(ประธานสภา ฯ) สรุปว่าไม่มีสมาชิกท่านใดจะนำเสนอต่อฝ่ายบริหารนะครับ คงไม่มีแล้วนะครับ

หากไม่มีแล้วกระผมขอขอบคุณทุกท่าน ที่ได้เข้าร่วมประชุมสภาเทศบาลตำบลมะกอกเหนือ สมัยสามัญ สมัยที่ 2 ครั้งที่ 1 ประจำปี ๒๕๖๑ ในวันนี้กระผมขอปิดการประชุมขอบคุณครับ

**ปิดประชุม เวลา ๑1.0๐ น.**

(ลงชื่อ) ผู้จดรายงานการประชุม

(นางปิยะนันท์ วิสุทธิปัญญา)

นักจัดการงานทั่วไปชำนาญการ

(ลงชื่อ) เลขานุการสภาเทศบาล

(นายศราวุฒิ เอียดดำ)

ปลัดเทศบาลตำบลมะกอกเหนือ

คณะกรรมการตรวจรายงานการประชุม ได้ตรวจรายงานการประชุมสภาเทศบาล นี้แล้ว เมื่อวันที่.........................................................

จึงลงลายมือชื่อไว้เป็นหลักฐาน

(ลงชื่อ)..............................................ประธานกรรมการ

(นางอุไร ทิพย์ลักษณ์)

(ลงชื่อ)..............................................กรรมการ

(นายเกรียงไกร เกาะทอง)

(ลงชื่อ)..............................................กรรมการ

(นางวิภาดา วัชรเสรีกุล)

สภาเทศบาลตำบลมะกอกเหนือ ได้รับรองรายงานการประชุมสภาฯ สมัยสามัญ สมัยที่ 2 ครั้งที่ 1 ประจำปี พ.ศ.2561 นี้แล้ว เมื่อวันที่...................................

จึงลงลายมือชื่อไว้เป็นหลักฐาน

(ลงชื่อ) ผู้รับรองรายงานการประชุม

(นายเอกรัฐ วัชรเสรีกุล)

ประธานสภาเทศบาลตำบลมะกอกเหนือ